wickkiey/tamil-wikipedia-chunked huggingface dataset:
# ஜேன் குட்டால்

}}  
டேம் **ஜேன் குட்டால்** (*Jane Goodall*, ஏப்ரல் 3, 1934 - அக்டோபர் 1, 2025) என்னும் ஆங்கிலேயப் பெண்மணியார், சுமார் 45 ஆண்டுகளாக மனிதரை ஒத்த குரங்கினமாகிய சிம்ப்பன்சியைப் பற்றி உற்று ஆய்ந்திருக்கிறார். ஆப்பிரிக்கா கண்டத்தில் உள்ள தான்சானியாவில் உள்ள கோம்பி ஸ்ட்ரீம் நாட்டுப் புரவுக்காட்டில் (*Gombe Stream National Park*) இயக்குநராகப் பணி புரிந்து வந்திருக்கிறார். இவர் ஐக்கிய நாடுகள் அவையின் அமைதிக்கான தூதரும் ஆவார்.  
புகழ் பெற்ற தொல்லுயிரியல் ஆய்வாளர் முனைவர் லீக்கி அவர்களின் பரிந்துரையின் அடிப்படையில், இவர் ஆற்றிய அரிய ஆய்வுகளுக்காக இங்கிலாந்தில் உள்ள கேம்பிரிட்ஜ் பல்கலைக்கழகம் முனைவர் பட்டத்தை 1964ல் அளித்தது.
# ஜேன் குட்டால்

## இளமைப் பருவம்

சேன் குட்டால் இங்கிலாந்தின் தலைநகரான லண்டனில் 1934 ஆண்டு ஏப்ரல் 13-ஆம் நாள் பிறந்தார். இவருடைய இரண்டாம் பிறந்த நாளின் போது இவரது தந்தை இவருக்கு ஒரு குரங்கு பொம்மையைப் பரிசளித்தார். இந்த பொம்மையை குட்டால் மிகவும் விரும்பினார். இந்நாள் வரை இப்பொம்மையை இவர் பாதுகாத்து வைத்திருக்கிறார்.
# ஜேன் குட்டால்

## மேலும் பார்க்க

- பிருட்டே கால்டிகாசு
- டயான் வாசி
- பெருங்குரங்கின நபர்த்தன்மை
# கொரில்லா

**கொரில்லா** (*Gorilla gorilla*), மனிதர்களுக்கு நெருங்கிய இனமான, ஆப்பிரிக்காவில் வாழும் வாலில்லாப் பெரிய மனிதக் குரங்கு இனமாகும். மனிதர்களும் கொரில்லாக்களும் சிம்ப்பன்சி போன்ற இன்னும் ஒருசில விலங்குகளும் முதனி எனப்படும் பேரினத்தைச் சேர்ந்தவை. முதனிகளில் யாவற்றினும் மிகப் பெரியது கொரில்லா தான். இது சுமார் 1.7 மீ (5 அடி 6 அங்குலம்) உயரம் இருக்கும். கை முட்டிகளால் ஊன்றி நடக்கும். ஆண் கொரில்லாக்கள் 150 கிலோ கிராம் (330 பவுண்டு) எடை இருக்கும். பெண் கொரில்லாக்கள் ஆண்களில் பாதி எடை இருக்கும்.  
பார்ப்பதற்கு கருப்பாய் பெரிய உருவமாய் இருப்பினும், இவை இலை தழை பழம், கிழங்கு உண்ணிகள்; என்றாலும் சிறிதளவு பூச்சிகளையும் உண்ணும் (உணவில் 1-2% பூச்சிகள் என்பர்); வாழ்நாள் 30-50 ஆண்டுகள். பெண் கொரில்லாக்கள் கருவுற்று இருக்கும் காலம் 8.5 மாதங்கள். இவை 3-4 ஆண்டுகளுக்கு ஒருமுறைதான் கருவுருகின்றன. பெரும்பாலும் எல்லா கொரில்லாக்களும் B இரத்த வகையைச் சார்ந்தது என்று அறிந்திருக்கிறார்கள். இதனுடைய டி.என்.ஏ 95-99% மனிதர்களுடன் ஒத்திருப்பதால் இவை சிம்ப்பன்சிக்கு அடுத்தாற்போல மனிதனுடன் நெருக்கமான உயிரினம் என்பார்கள்.
# சிம்பன்சி

**சிம்பன்சி** என்பது வாலில்லா ஒரு மனிதக் குரங்கு இனம். பல மரபியல் ஆய்வு முடிவுகள் சிம்பன்சியே மனிதனுக்கு மிக நெருங்கிய இனம் எனக் கூறுகின்றன. வெவ்வேறு ஆய்வு முடிவுகளிடையே சிறிய வேறுபாடுகள் இருப்பினும், மனிதரிலுள்ள 95-99% டி.என்.ஏ சிம்பன்சிகளில் டி.என்.ஏ யை ஒத்திருப்பதாக அறியப்படுகின்றது. இவை மனிதனை ஒத்திருந்தாலும், உருவில் சற்று சிறியதாக இருக்கும். உயரத்தில் சுமார் 1 மீ (3-4 அடி) இருக்கும். மனிதனோடு இவையும் முதனி என்னும் உயிரின உட்பிரிவில் சேரும் என உயிரின வகையாளர்கள் கருதுகிறார்கள். இவை ஆப்பிரிக்காவில் மேற்குப் பகுதிகளிலும், நடுப் பகுதிகளிலும் வாழ்கின்றன.  
இதனை பொதுவாக ***சாதாரண சிம்பன்சி*** என்று அழைப்பர். இந்த சாதாரண சிம்பன்சிக்கு நெருங்கிய இனமான போனபோ என்னும் இன்னுமொரு வாலில்லாக் குரங்கினத்தையும் சேர்த்தே சிம்பன்சி என பெயரிடுவர். இவ்விரு இனங்களும் காங்கோ ஆற்றுக்குக் கிழக்காக வாழ்கின்றன.  
சிம்பன்சிகள் மாமிசங்களை சிறிய கற்கருவிகளால் வெட்டி உண்ணத்தொடங்கியதால், அதன் பற்கள் கடித்து மெல்ல குறைவான அழுத்தமே தேவைப்பட்டது. அதன் பின் சந்ததியினர் இதனாலேயே அதன் வாய் பரிணாமம் அடைந்து பேசுவதற்கு ஏற்ற உடலமைப்பாக மாறியது என காட்டுவேர்டு பல்கலைக்கழகத்தின் பரிணாம ஆய்வாளர் டேனியல் லைபர்மேன் தனது ஆய்வு அறிக்கையில் தெரிவித்துள்ளார்.
# ஓராங் ஊத்தான்

**ஒராங்குட்டான்** அல்லது **ஓராங் ஊத்தான்** (*Orang Hutan*) என்பது மனிதக் குரங்குகளில் உள்ள ஓர் ஆசிய இனம் ஆகும். இவற்றின் உடல் செம்மஞ்சள் நிறத்தில் இருக்கும். மற்ற மனிதக் குரங்குகளுடன் ஒப்பிடுகையில் நீண்ட கைகளைக் கொண்டிருக்கும்.  
இவை உயிரினங்களில் முதனி என்னும் உயிரின உட்பிரிவில் உள்ள ஓரினமாகும். இவை கிப்பன்களைப் போல நேராக நிமிர்ந்து நடப்பவை. இவற்றின் உடல்சார்ந்த தோற்றம், நடத்தை சார்ந்த செயற்பாடுகள், மற்றும் தொல்லுயிர் எச்ச ஆய்வுகள் மூலமாக, இவை மனிதருக்கு மிக நெருக்கமாக இருப்பதைக் காட்டுகின்றன.  
இந்த இனம் தோன்றிய இடம் இந்தோனேசியா, மலேசியாவாக இருந்த போதிலும், இதன் தற்போதைய வாழிடம் சுமாத்திரா, போர்னியோப் பகுதிகளில் உள்ள மழைக்காடுகள் ஆகும். ஆனாலும், ஜாவா, தீபகற்ப மலேசியா, வியட்நாம், சீனா போன்ற நாடுகளில் இவற்றின் தொல்லுயிர் எச்சங்கள் கிடைக்கப்பட்டு உள்ளன.
# ஓராங் ஊத்தான்

## பெயர்க் காரணம்

ஓராங் ஊத்தான் என்பது மலாய் மற்றும் இந்தோனேசிய மொழியில் இருந்து உருவாக்கப்பட்டது. இது காட்டு மனிதன் எனப் பொருள் தரும் . ஒராங் (*Orang*) என்றால் மனிதன். ஊத்தான் (*hutan*) என்றால் காடு எனவும் பொருள் தரும்.  
மலேசியாவில், இவற்றை ஓராங் ஊத்தான் என்றுதான் அழைக்கிறார்கள். அது ஒரு வழக்குச் சொல் ஆகும். *Orang utan* எனும் இரு சொற்களும் சேர்க்கப்படுவதால் *Orangutan* என மாறிவிடுகிறது.
# ஓராங் ஊத்தான்

## நடவடிக்கைகள்

*ஓராங் ஊத்தான்* வகை குரங்குகள் தன் சத்தத்தை உயர்த்துவதற்காக தன் கைகளை உபயோகித்துக்கொள்கின்றன என்று ஆராய்ச்சியாளர்கள் தெரிவித்துள்ளனர். போர்னியோ காடுகளில் வசிக்கும் இவற்றின் நடவடிக்கை ஒவ்வோரு முறைக்கும் வேறு வேறு விதமாக சத்தத்தை மாற்றுகின்றன.
# லெமூர்

**லெமூர்** என்பது குரங்குக்கு இனமான ஒரு விலங்கினம். இது ஆப்பிரிக்காவின் தென் கிழக்கே உள்ள மடகாஸ்கர் தீவில் வாழ்கின்றது. லெமூர் பார்ப்பதற்கு நாயின் முகத்தோடு கூடிய குரங்கினம் போல தெரியும். படத்தில் வரிவால் லெமூர் காட்டப்படுள்ளது. லெமுர்களும் முதனி என்னும் உயிரின உட்பிரிவைச் சேரும் ஆனால் வாலிலாக் குரங்கு இனத்தில் இருந்து வேறுபட்ட கிளையினம். கொரில்லா, சிம்ப்பன்சி, போனபோ, ஒராங்குட்டான் ஆகிய ஐந்து வாலில்லாக் குரங்குகளையும் பெரிய மனிதக்குரங்கு இனம் *(simian, apes)* என்றும், இந்த லெமூர்களை குரங்கின்முன்னினம் *(prosmian)* என்றும் வகைப்படுத்துகிறார்கள்.  
இரவு நேரங்களில் உணவு தேடும் இவ்விலங்குகள், சிறிய உடலும், கூரான மூக்கும், பெரிய கண்களும் மற்றும் நீண்ட வாலும் கொண்டது. பொதுவாக இவ்விலங்குகள் மரங்களில் வாழும்; இரவில் பரபரப்பாக இயங்கும்.
# லெமூர்

## மேலும் பார்க்க

- வரிவால் லெமூர்
- மூங்கில் லெமூர்
- பறக்கும் லெமூர்
# கிப்பன்

**கிப்பன்** ஒருவகை சிறிய மனிதக் குரங்கு குடும்பமாகும் (Gibbons; lesser apes). இவை கிளைக்கு கிளை தாவுவதில் மிக வல்லமை படைத்தவை. இதன் கைகள் நீளமாக மரக்கிளைகள் இடையே தாவுவதற்கு ஏற்றார்போல உள்ளன. பெரும்பாலும், இந்தியா, இந்தோனேசியா, தென் சீனா ஆகிய பகுதிகளில் மழைவளம் நிறந்த செழிப்பான காடுகளில் வாழ்கின்றன. சாவா, சுமத்திரா, போர்னியோ ஆகிய இந்தோனேசியத் தீவுகளிலும் வாழ்கின்றன. கிப்பன்கள் புறத்தோற்ற அடிப்படையில் நான்கு பேரினங்களால் பிரிக்கப்படுகின்றன. அவை *ஐலோபேட்* (44), *ஊலாக்* (38), *நோமாஸ்கசு* (52), and *சிம்வலாங்க சு* (50).
# அபிதான சிந்தாமணி

**அபிதான சிந்தாமணி** ஆ. சிங்காரவேலு முதலியாரால் (1855 - 1931) தொகுக்கப்பட்ட இலக்கியக் கலைக்களஞ்சியமாகும். இதன் முதற் பதிப்பு மதுரைத் தமிழ்ச்சங்க வெளியீடாக 1910-ஆம் ஆண்டு வெளிவந்தது. அது 1,050 பக்கங்களைக் கொண்டிருந்தது. இரண்டாவது பதிப்பு 1934-இல் நூலாசிரியரின் புதல்வரான சி. சிவப்பிரகாச முதலியாரின் முன்னுரையுடன் 1634 பக்கங்களைக் கொண்டிருந்தது. 1981-இல் தில்லி *ஏசியன் எடுகேஷனல் சர்வீஸஸ்* இரண்டாம் பதிப்பினை மறு பிரசுரம் செய்தது.  
ஆ. சிங்காரவேலு முதலியார் சென்னையில் உள்ள பச்சையப்பா கல்லூரியில் தமிழ் பண்டிதராகப் பணியாற்றினார். அப்போது தொகுக்கப்பட்டது தான் "அபிதான சிந்தாமணி". அவர் அபிதான சிந்தாமணியைத் தொகுத்து முடித்த பின் பதிப்பாளர்கள் யாரும் இந்நூல் பிரதியை அச்சேற்றி வெளியிட முன் வரவில்லை. அப்போது இராமநாதபுரம் சேதுபதி அரச பரம்பரையைச் சேர்ந்த பாண்டித்துரை தேவர் உதவியால் முதல் பதிப்பினை வெளியிட்டார்.  
தமிழிலே தோன்றிய முதல் கலைக்களஞ்சியமான அபிதானகோசத்திலும் விரிவாகவும் விடயப் பரப்பிலே ஆழமாகவும் அமைந்து வெளிவந்தது அபிதான சிந்தாமணி. இதில் வேதகால பாத்திரங்களின் கதைகளும், உறவு முறைகளும் குறிப்பிடப்பட்டுள்ளன. செங்கிருதம் எனும் சமஸ்கிருத சொற்களின் கலப்பு அதிகமாக உள்ளது. தமிழ் மொழியில் கலைக்களஞ்சிய வரிசையில் தமிழகத்திலிருந்து வெளிவந்த முதல் நூல் இது. இதற்கு முன் யாழ்ப்பாணத்திலிருந்து வெளியான அபிதான கோசம் நூலைவிட இதில் அதிகமான பெயர்களுக்கு மிகுதியான விளக்கம் தரப்பட்டுள்ளது.  
இதனோடு வேதம், திருமுறை, அரசர், முனிவர் முதலிய பிரிவுகள் பற்றிய செய்திகளை 48 தலைப்புகளிலும், சமயம், மடம், கோவில் பற்றிய செய்திகளை 15 தலைப்புகளிலும், ஜோதிடம் பற்றிய செய்திகளை 4 தலைப்புகளிலும் ஜாதி, நாடு பற்றிய செய்திகளை ஏழு தலைப்புகளிலும் அகரவரிசைகளில் தொகுத்து வழங்கியிருந்தது.
# விக்கிப்பீடியா:கலைச்சொல் செயல்பாடுகள் ஒருங்கிணைவு

**"சொல்லுக சொல்லைப் பிறிதோர் சொல் அச்சொல்லை**  
**வெல்லும் சொல் இன்மையறிந்து"** - திருக்குறள்  
நீண்ட காலமாக பல பயனர்கள் கலைச்சொற்கள் தொடர்பான செயற்பாடுகள் விக்கிபீடியாவில் சிதறி நடைபெற்றுவருவதையும், மையப்படுத்தப்பட்ட ஒருங்கிணைந்த செயற்பாட்டுக்கான தேவையையும் உணர்த்தி வந்துள்ளார்கள். அக்குறையை நீக்கி தமிழ் விக்கிபீடியாவில் கலைச்சொல் செயற்பாடுகளை மையப்படுத்தி, ஒருங்கிணைத்து, நெறிப்படுத்த இந்த பக்கம் முனையும்.  
இதன் முதல் கட்டச் செயல்பாடாக தமிழ் விக்கிபீடியாவில் சிதறி கிடக்கும் கலைச்சொற்கள் தொடர்பான பக்கங்கள் கீழே வரும் பட்டியலில் குவியப்படுத்தப்படுகின்றன. பின்னர் ஒவ்வொரு பக்கத்தின் நோக்கமும், தேவைகளும் ஆராயப்பட்டு தேவையற்ற பக்கங்கள் நீக்கப்படும்.  
இரண்டாவதாக தனிப்பட்ட கலைச்சொற்கள் தொடர்பான விவாதங்களை இனிமேல் விக்சனரியில் அல்லது அச்சொல் ஒரு கட்டுரையின் தலைப்பாக இருக்குமிடத்து கட்டுரையின் பேச்சு பக்கத்தில் வைத்து கொள்ளலாம் என்று பரிந்துரைக்கப்படுகின்றது. பிறபயனர்களின் கருத்துக்களும் இவ்விடயத்தில் வேண்டப்படுகின்றது.  
தமிழ் விக்கிபீடியாவில் ஒரளவு வளர்ச்சி பெற்ற துறைகள் (எ.கா. இலத்திரனியல் ????) விக்கிபீடியாவில் தரப்படுத்தப்பட்ட கலைச்சொல் பட்டியலை உருவாக்கி (கட்டுரைகள் உருவாக்கப்படும் வேகத்துக்கு இணைய) பிற பயனர்களும் இயன்றவரை உபயோகிக்க பரிந்துரைக்கலாம். தரப்படுத்தப்பட்ட சொற்களை ஆட்சோபனை செய்யும் பயனர்கள் தகுந்த விவாதங்களை முன்வைக்குமிடத்து சொற்களை மாற்றி பரிந்துரை செய்யவும் வழிமுறைகள் வேண்டும்.  
பல சமயங்களில் கட்டுரைகள் எழுதுவதற்கு கலைச்சொற்கள் தேவைப்படுகின்றன. பிற பயனர்கள் அவ்விடயத்தில் உதவ முடியும். எனவே, **விக்கிபீடியா:கலைச்சொல் ஒத்தாசை** பக்கம் ஒன்றை உருவாக்கினால் நன்று. இங்கே ஒத்தாசை பக்கம் போன்று சற்று விரைவாக பதிலிடும் வழக்கத்தை ஏற்படுத்தினால் நன்று. இங்கு எழும் விவாதங்களையும் விக்சனரிக்கு அல்லது அச்சொல்லின் தலைப்பில் உள்ள கட்டுரையின் உரையாடல் பக்கத்துக்கு எடுத்துசெல்லலாம்.  
புதிய கலைச்சொற்கள் உருவாக்க வேண்டிய தேவை அவ்வப்பொழுது எழுகின்றது. இங்கு தமிழ் மொழியில் நன்கு தேர்ச்சி பெற்ற பயனர்கள் பங்களிப்பு அதிகரித்து வருகின்றது. எனவே புதிய கலைச்சொல்லாக்கத்தின் பொழுது கவனிக்கபடவேண்டிய கூறுகள் அல்லது வழிமுறைகள், கலைச்சொல்லாக்க உத்திகள் ஆகியவற்றை உள்ளடக்கிய ஒரு கையேடு பயனுள்ளதாக அமையலாம். அதை விக்கிபீடியா:கலைச்சொல்லாக்க கையேடு என்று பெயரிடலாம். (இப்படி ஒரு கையேடு தேவைதானா?)  
எங்கு எங்கு எல்லாம் தமிழ் கலைச்சொற்கள் கிடைக்குமோ அவற்றையும் கீழே பட்டியலிடலாம்.
# விக்கிப்பீடியா:கலைச்சொல் செயல்பாடுகள் ஒருங்கிணைவு

## கலைச்சொற்கள் தொடர்பான விக்கிபீடியா பக்கங்கள்

-
- விக்கிப்பீடியா பேச்சு:சொல் தேர்வு
-
-
<hr>
- அடிப்படை வேதியியல் எண்ணக்கரு பட்டியல்
- இலத்திரனியல் நுட்பியல் சொற்கள்
- நிரலாக்கம் கலைச்சொற்கள்
- போரியல் கலைச்சொற்களின் பட்டியல்
- இசம்ஸ் பட்டியல்
- திறனாய்வுக் கோட்பாடுகளின் பட்டியல்
- கணிதக் கலைச்சொற்கள் (ஆங்கில அகர வரிசையில்)
- இசைக் கலைச்சொற்கள்
<hr>
- wikt:ta:விக்சனரி பின்னிணைப்பு:கல்வித் துறைகள்
# விக்கிப்பீடியா:கலைச்சொல் செயல்பாடுகள் ஒருங்கிணைவு

## இணையத்தில் கலைச்சொற்கள்

- https://docs.google.com/file/d/0BzwpbxABzaV5SzVpQ24tY0NGVXc அறிவியல் தொழில்நுட்ப இலக்கியங்களைத் தமிழாக்குவதற்கான ஒரு கையேடு
- http://dsal.uchicago.edu/dictionaries/winslow/ - தமிழ் - ஆங்கில, ஆங்கில - தமிழ் இணைய அகராதி
- http://ta.wiktionary.org/wiki
- http://www.thozhilnutpam.com/
- http://www.lanka.info/dictionary/EnglishToSinhala.jsp Sinhala/Tamil Online Dictionary
- http://tamillinux.sourceforge.net/resources/tamdict.txt அண்ணாமலைப் பல்கலைக்கழகத்தின் கணினியியல் கலைச்சொல்லகராதி
- http://www.thenkoodu.com/dictionary/TamilTechnicalDictionary.pdf
- http://www.tamildict.com/ தமிழ் - ஆங்கில, ஆங்கில - தமிழ் இணைய அகராதி
- நவீனத்தமிழிலக்கிய கலைச்சொற்கள்
# விக்கிப்பீடியா:கலைச்சொல் செயல்பாடுகள் ஒருங்கிணைவு

## கலைச்சொல் அகராதிகள் பட்டியல்

- * https://docs.google.com/file/d/0BzwpbxABzaV5SzVpQ24tY0NGVXc அறிவியல் தொழில்நுட்ப இலக்கியங்களைத் தமிழாக்குவதற்கான ஒரு கையேடு
- மணவை முஸ்தபா. . *அறிவியல் தொழிநுட்ப கலைச்சொல் களஞ்சிய அகராதி*. சென்னை: Manavai Publications.
- ப. அருளியார். . *தமிழில் அருங்கலைச்சொல் அகராதி*. தஞ்சை தமிழ்ப் பல்கலைக்கழகம்.
- (1992). *க்கிரியாவின் தற்கால தமிழ் அகராதி: தமிழ் - தமிழ் - ஆங்கிலம்*. சென்னை: க்கிரியா.
- எஸ். நவராச் செல்லையா. (1984). *விளையாட்டுத் துறையில் கலைச்சொல் அகர்ரதி*. சென்னை: செல்லையா, ராஜ் மோகன் பதிப்பகம்.
- கழகத் தமிழ் அகராதி, சைவசித்தாந்த நூற்பதிப்புக் கழகம், 522, டி.டி.கே சாலை, சென்னை 600 018. ரூபாய் 165. (பக்கங்கள் 884, தமிழ்-தமிழ் அகராதி)
- (2002). *நர்மதாவின் தமிழ் அகராதி*. சென்னை: நர்மதா.
- *தகவல் தொழிநுட்ப கலைச்சொல் அகரமுதலி (நூல்)*
- அ.கி.மூர்த்தி, *அறிவியல் அகராதி*, மணிவாசகர் பதிப்பகம், 8/7 சிங்கர் தெரு, பாரிமுனை, சென்னை 600 108 இந்திய ரூபாய் 150.00, முதல் பதிப்பு- டிசம்பர் 1994, திருத்திய பதிப்பு- நவம்பர் 1997. (842 பக்கங்கள், ஆங்கில சொற்கள் அகரவரிசைப்படி அமைத்த ஆங்கில சொற்களுக்கு இணையான தமிழ்ச் சொற்களும் விளக்கங்களும் உள்ளன)
- *கணிப்பொறிக் கலைச்சொல் அகராதி*, வளர்தமிழ் மன்றம், அண்ணா பல்கலைக்கழகம், சென்னை 600 025, டிசம்பர் 1998, ரூபாய் 50. (பக்கங்கள் 138. ஆங்கில சொற்கள் அகரவரிசைப்படி அமைத்த ஆங்கில சொற்களுக்கு இணையான தமிழ்ச் சொற்கள் உள்ளன)
- சக்தி. பி. சுப்பிரமணியன், *சித்தர் மறைபொருள் அகராதி*, சைவசித்தாந்த நூற்பதிப்புக் கழகம், 522, டி.டி.கே சாலை, சென்னை 600 018, பதிப்பாண்டு 2000, (262 பக்கங்கள், தமிழ்-தமிழ் அகராதி).
# விக்கிப்பீடியா:கலைச்சொல் செயல்பாடுகள் ஒருங்கிணைவு

## இணையத்தில் வைக்கப்பட்டுள்ள 1 ஆம் வகுப்பு முதல் 12 ஆம் வகுப்பு வரை உள்ள தமிழ்நாடு பாடநூல்கள்

- தமிழ்நாடு பாடநூல்கள்
# விக்கிப்பீடியா:கலைச்சொல் செயல்பாடுகள் ஒருங்கிணைவு

## இணையத்தில் உள்ள அடிப்படை 10ஆம் வகுப்புப் பாடங்கள் (கேரள அரசு)-தமிழில்

- கணிதம்
- வேதியியல் பாடங்கள்
- உயிரியல்
- தகவல் தொழில்நுட்பம்
# விக்கிப்பீடியா:கலைச்சொல் செயல்பாடுகள் ஒருங்கிணைவு

## இணையத்தில் உள்ள அடிப்படை 10ஆம் வகுப்புப் பாடங்கள் (கேரள அரசு)-தமிழில்

### தமிழில் இணையத்தில் மாணவர்களுக்கான இலவச பாடங்கள்

- http://www.eshikshaindia.in/tamil-content-download.html eshikshaindia
# விக்கிப்பீடியா:கலைச்சொல் செயல்பாடுகள் ஒருங்கிணைவு

## கலைச்சொல் ஆக்கர்கள்

- கோட்டாளம்
- பயனர்:C.R.Selvakumar
- இராம. கி
- மணவை முஸ்தபா
- பாவலர்
- ப. அருளி
- தேவநேயப் பாவாணர்
- இரா. இளங்குமரன்
- கு. அரசேந்திரன் - சொற்பிறப்பு ஆய்வாளர்
- ராஜ் - (தொழில்நுட்பம் இணையம்)
- கருத்தன் (கணினியியல்)
- இலக்குவனார் திருவள்ளுவன்
- க. பூரணச்சந்திரன்
# கணிய அளவையியல்

**கணிய அளவையியல்** (quantity surveying) என்பது, கட்டுமானத்துறை தொடர்பான ஒரு உயர் தொழில் துறைகளுள் ஒன்று. கட்டிடங்கள் மற்றும் கட்டுமான அமைப்புக்களுக்கான செலவுத் திட்டம், செலவின மதிப்பீடு, அளவைப் பட்டியல் தயாரிப்பு, கேள்விப்பத்திர ஆவணத் தயாரிப்பில் உதவுதல், கேள்விப்பத்திரப் பகுப்பாய்வு, செலவினப் பகுப்பாய்வு, செலவின மேலாண்மை போன்ற பல அம்சங்கள் கணிய அளவையியல் துறையின் எல்லைக்கு உட்பட்டவை. கட்டுமானங்களின் பொருளியல் தொடர்பான விடயங்களைக் கையாளுவதனால் இத் துறை கட்டுமானப் பொருளியல் துறைக்கு மிகவும் நெருங்கியது.  
இத்துறை ஒப்பீட்டளவில் அண்மைக் காலத்திலேயே உருவானது. 18 ஆம் நூற்றாண்டு நிறைவுறும் தறுவாயிலேயே பிரித்தானியாவில் கணிய அளவையியல் ஒரு தனித் தொழில் துறையாக உருப்பெற்றது. ஆரம்ப காலங்களில், கட்டிடக் கலைஞர்களினால் வரையப்படுகின்ற வரைபடங்களில் இருந்து அளவைப் பட்டியல் தயாரிப்பதும், செலவின மதிப்பீடுமே இத்துறையின் முக்கிய பங்களிப்புகளாக இருந்தன. இதன் காரணமாகவே இத் துறை **கணிய அளவையியல்** எனப் பெயர் பெற்றது. காலப்போக்கில், கட்டுமானத் தொழில்துறையின் சிக்கல்தன்மை அதிகரிப்பும், பொருளியல் வளங்களைத் திறமையாகப் பயன்படுத்தவேண்டிய தேவைகளும், கணிய அளவைத் துறையை அதிக அளவில் வேண்டப்படும் ஒரு துறையாக மாற்றியுள்ளது.  
கணிய அளவையியல் அதன் தொழில் ரீதியான செயற்பாடுகள் தொடர்பில், பல்வேறு உயர் தொழில் துறைகளுடன் தொடர்புகளைக் கொண்டுள்ளது. இவற்றுள்,  
- கட்டிடக்கலை
- அமைப்புப் பொறியியல்
- குடிசார் பொறியியல்
- கட்டிடச் சேவைகள் பொறியியல்
- சட்டத்துறை
- நீதித்துறை
- காப்புறுதித்துறை  
என்பனவும் உள்ளடங்குகின்றன.  
கணிய அளவியல் துறை வல்லுனர்கள் கணிய அளவையாளர் எனப்படுகின்றனர்.
# வானூர்தி தாங்கிக் கப்பல்

யைச் சேர்ந்த ஐஎன்எசு விக்ராந்த் வானூர்தி தாங்கிக் கப்பல்.]]  
**வானூர்தி தாங்கிக் கப்பல்** அல்லது **விமானம் தாங்கிக் கப்பல்** (*aircraft carrier*) என்பது வானூர்திகளை வானில் செலுத்துவதற்கும், பின்னர் திரும்ப இறங்குவதற்குமான வசதிகளுடன் வடிவமைக்கப்பட்ட ஒரு போர்க் கப்பலைக் குறிக்கும். இக்கப்பல்கள் கடலில் செல்லும் ஒரு வானூர்தித் தளமாகச் செயற்படுகின்றன. இதனால், கடற்படை போர் விமானங்களின் தாக்குதல் தூரத்தை அதிகப்படுத்தவும், எதிரி நாட்டு கடற்படையை இடைமறிக்கவும் வானூர்தி தாங்கிக் கப்பல்கள் உதவுகின்றன. ஒரு கடற்படை உலகின் எப்பகுதியுலும் அப்பகுதியில் உள்ள வானூர்தி தளங்களை நம்பியிராமல் வான் தாக்குதல்களை நடத்துவதற்கு இக்கப்பல்கள் வழி அமைத்துக் கொடுத்துள்ளன. மரக் கலங்களில் பலூன்களைக் காவிச்சென்றதில் இருந்து அணுவாற்றலில் இயங்கும் கப்பல்களில் பல வானூர்திகளைக் காவிச்செல்லும் அளவுக்கு வானூர்தி தாங்கிக் கப்பல்கள் பெரும் முன்னேற்றம் அடைந்துள்ளன. கடல் ஆளுமை பெற இன்றைய ஆழ்கடற் படைகளுக்கு இவ்வகைக் கப்பல்கள் இன்றியமையாதவையாக உள்ளன.
# வானூர்தி தாங்கிக் கப்பல்

## வகைகள்

வானூர்தி தாங்கிகள் பயன்பாடு, அளவு, வானூர்தி மேலுழும்பும் விதம், உந்துபொறி வகை ஆகியவற்றைக் கொண்டு வகைப்படுத்தப் படுகின்றன.
# வானூர்தி தாங்கிக் கப்பல்

## வகைகள்

### உந்துபொறி

வானூர்தி தாங்கிகளின் உந்துபொறிகள் டீசல் அல்லது அணு ஆற்றலால் இயங்குகின்றன. பொதுவாக சிறிய வானூர்தி தாங்கிகள் டீசல் பொறிகளாலும், மீதாங்கிகள் அணு ஆற்றலாலும் இயக்கப்படுகின்றன. தற்போது அமெரிக்கா மற்றும் பிரான்ஸ் கடற்படையிடம் மட்டும் அணு ஆற்றலால் இயங்கும் வானூர்தி தாங்கிகள் உள்ளன.
# வானூர்தி தாங்கிக் கப்பல்

## வகைகள்

### பயன்பாடு

பயன்படும் காரியத்தைப் பொறுத்து பின்வருமாறு வானூர்தி தாங்கிகள் வகைப்படுத்தப்படுகின்றன:  
1. கடற்படை வானூர்தி தாங்கி - நேரடியாகப் போரில் ஈடுபட
1. காவல் வானூர்தி தாங்கி - பிற கப்பல் கூட்டங்களை பாதுகாக்கும் பணியில் ஈடுபட
1. உலங்கு வானூர்தி தாங்கி - உலங்கு வானூர்திகளை மட்டும் தாங்கிச் செல்ல
1. நீர்மூழ்கிக் கப்பல் எதிர்ப்பு வானூர்தி தாங்கி
1. கடல் வானூர்தி பராமரிப்பு கப்பல் - கடல் வானூர்திகளை பராமரித்து தாங்கிச் செல்ல
# வானூர்தி தாங்கிக் கப்பல்

## வகைகள்

### அளவு

தற்கால கடற்படைகளில் எடையும் அளவுமே வானூர்திகளை வகைப்படுத்த பெரும்பாலும் பயன்படுகின்றன. அளவு / எடை அடிப்படையில் வானூர்தி தாங்கிகளின் வகைகள்:  
1. இலகு ரக வானூர்தி தாங்கி
1. கடற்படை வானூர்தி தாங்கி
1. மீவானூர்தி தாங்கி
# வானூர்தி தாங்கிக் கப்பல்

## வகைகள்

### வானூர்தி மேலெழும்பும் முறை

வானூர்திகள் மேலெழும்பும் முறையைப் பொறுத்து வானூர்தி தாங்கிகளின் வகைகள்:  
1. கவண் எறி துணை புறப்பாடு ஆனால் தடுக்கப்பட்ட தரையிறங்கல் (Catapult Assisted Take-Off But Arrested Recovery - CATOBAR)
1. குறுகிய புறப்பாடு ஆனால் தடுக்கப்பட்ட தரையிறங்கல் (Short Take-Off But Arrested Recovery - STOBAR)
1. குறுகிய புறப்பாடு மற்றும் செங்குந்து தரையிறங்கள் (Short Take-Off Vertical Landing - STOVL)
# வானூர்தி தாங்கிக் கப்பல்

## வானூர்தி தளம்

ஒரு வானூர்தி தாங்கிக் கப்பலின் மிக முக்கியமான பகுதி தன் வானூர்தி தளம் (flight deck). இதுவே வானூர்திகளின் புறப்பாட்டிற்கும் தரையிறங்கலுக்கும் பயன்படுகிறது. தற்கால வானூர்தி தாங்கிகள் அனைத்தும் தட்டையான மேற்தள வடிவமைப்பை உடையனவாக உள்ளன. தரை ஓடு தளங்களுடன் ஒப்பிடுகையில், வானூர்தி தாங்கிகளின் ஓடுதளங்கள் குறைவான நீளத்தையே கொண்டுள்ளன. இதனால் இவற்றிலிருந்து புறப்படவும், தரையிறங்கவும் பல புதிய உத்திகள் உருவாக்கப்பட்டுள்ளன. வானூர்திகள் தளத்திலிருந்து கப்பல் செல்லும் திசையில் புறப்படுகின்றன. இதற்கு உதவி செய்யும் வகையில் வானூர்திகள் புறப்படும் போது வானூர்தி தாங்கி அதிகமான வேகத்தில் காற்றடிக்கும் திசையில் செலுத்தப்படும். இதனால் மேற்தளத்திலிருந்து புறப்படும் வானூர்தியின் பின்காற்று அதனை மெலெழும்ப உதவுகின்றது. அதே போல வானூர்தி தரையிறங்க வரும் போதும் இம்முறைமை வானூர்திக்கும் கப்பலுக்கும் இடையேயான சார்பு வேக வேறுபாட்டைக் குறைத்து வானூர்தி பத்திரமாகத் தரையிறங்க பயன்படுகிறது.
# வானூர்தி தாங்கிக் கப்பல்

## வானூர்தி தளம்

### புறப்பாடு

வானூர்தி தாங்கிகளின் மேற்தளத்திலிருந்து வானூர்திகள் புறப்பட பல வழிகள் பயன்படுகின்றன. சில வானூர்தி தாங்கிகளில் நீராவி ஆற்றலை பயன்படுத்து கவண் எறி ஒன்று வானூர்திகளை உந்தித் தள்ளுகிறது. இதன் மூலம் மேலெழும்பத் தேவையான குறைந்தபட்ச வேகம் வானூர்திக்கு கிட்டுகிறது. கவண் எறியின் உந்துதலுடன், வானூர்தியின் பொறிவிசையும் சேரும் போது வானூர்தி எளிதாக தளத்திலிருந்து மேலெழும்பி விடுகிறது. வேறு சில வானூர்தி தாங்கிகளில் கவண் எறி நுட்பத்துக்கு பதில் சறுக்குமேடை (*ski-jump ramp*) நுட்பத்தை பயன்படுத்துகின்றன. இத்தகு தாங்கிகளில் ஓடுதளத்தில் ஒரு முனை சற்று மேல் நோக்கி எழும்பியிருக்கும். ஓடுதளத்தில் ஓடி சறுக்கு மேடையில் ஏறும் வானூர்திகள் இதனால் மேல் நோக்கியும், முன்னோக்கியும் ஒரே நேரத்தில் உந்தித் தள்ளப்படுகின்றன. செங்குத்தாக புறப்பாடு/தரையிறக்கம் செய்யககூடிய வானூர்திகளுக்கு இது போன்ற நுட்பங்கள் தேவையில்லை
# வானூர்தி தாங்கிக் கப்பல்

## வானூர்தி தளம்

### தரையிறக்கம்

வானூர்திகள் தளத்தில் தரையிறங்கும் போது அவற்றின் வேகத்தை மிகக் குறுகிய காலத்தில் குறைக்க ஓடு தளத்தின் குறுக்கே கம்பிகள் விரிக்கப்பட்டிருக்கும். வானூர்தி தரையிறங்கும் போது அதன் வால் பகுதியிலுள்ள கொக்கி அக்கம்பிகளைக் கவ்வும்படி ஓட்டுனர் அதனைக் கையாளுவார். பலமான இக்கம்பிகளால் பிடித்திழுக்கப்படும் வானூர்தியின் வேகம் விரைவாகக் குறைந்து அதன் ஓட்டம் நிற்கும். செங்குத்து புறப்பாடு/தரையிறங்கு திறனுள்ள ஊர்திகளுக்கு இந்த கம்பி நுட்பம் தேவையில்லை.
# வானூர்தி தாங்கிக் கப்பல்

## பயன்பாட்டிலுள்ள வானூர்தி தாங்கிகள்

தற்போது உலகில் ஒன்பது நாடுகளின் கடற்படைகளில் மொத்தம் 22 வானூர்தி தாங்கிகள் பயன்பாட்டில் உள்ளன. அவற்றின் விவரம் பின்வருமாறு:  
| என்.ஏ.இ *சாவ் பாலோ* | A12 | <span>032800</span> 32,800 டன்கள் | *கிளெமென்சியாவூ* | டீசல் | <span>2000-11-15</span> நவம்பர் 15, 2000 |  |
| --- | --- | --- | --- | --- | --- | --- |
| *சார்லஸ் டி கோல்* | R91 | <span>042000</span> 42,000 டன்கள் | - | அணு ஆற்றல் | <span>2001-05-18</span> மெ 18, 2001 |  |
| ஐ.என்.எசு. *விராட்* | R22 | <span>028700</span> 28,700 டன்கள் | சென்டார் | டீசல் | <span>1987-05-20</span> மே 20, 1987 |  |
| *கோண்டி டி கவூர்* | 550 | <span>027100</span> 27,100 டன்கள் | - | டீசல் | <span>2008-03-27</span> மார்ச் 27, 2008 |  |
| *ஜுசேப்பே கரிபால்டி* | 551 | <span>013850</span> 13,850 டன்கள் | - | டீசல் | <span>1985-09-30</span> செப்டம்பர் 30, 1985 |  |
| *அட்மைரல் குசுநெட்சோவ்* | 063 | <span>055000</span> 55,000 டன்கள் | *அட்மைரல் குசுநெட்சோவ்* | டீசல் | <span>1991-01-21</span> ஜனவரி 21, 1991 |  |
| *பிரின்சிபே தே ஆசுட்டூரியாசு* | R11 | <span>016700</span> 16,700 டன்கள் | - | டீசல் | <span>1988-05-30</span> மே 30, 1988 |  |
| எச்.டி.எம்.எசு *சக்ரி நாருபெட்* | CVH-911 | <span>011400</span> 11,400 டன்கள் | - | டீசல் | <span>1997-08-10</span> ஆகஸ்ட் 10, 1997 |  |
| எச்.எம்.எசு *இல்லுசுடிரியசு* | R06 | <span>022000</span> 22,000 டன்கள் | *இன்வின்சிபிள்* | டீசல் | <span>1982-06-20</span> ஜுன் 20, 1982 |  |
| யூ.எசு.எசு. *எண்டர்பிரைசு* | CVN-65 | <span>094700</span> 94,700 டன்கள் | - | அணு ஆற்றல் | <span>1961-11-25</span> நவம்பர் 25, 1961 |  |
| யூ.எசு.எசு. *நிமிட்சு* | CVN-68 | <span>100000</span> 100,000 டன்கள் | *நிமிட்சு* | அணு ஆற்றல் | <span>1975-05-03</span> மே 3, 1975 |  |
| யூ.எசு.எசு. *டுவைட். டி. ஐசனாவர்* | CVN-69 | <span>101600</span> 101,600 டன்கள் | *நிமிட்சு* | அணு ஆற்றல் | <span>1977-10-18</span> அக்டோபர் 18, 1977 |  |
| யூ.எசு.எசு. *கார்ல் வின்சன்* | CVN-70 | <span>101300</span> 101,300 டன்கள் | *நிமிட்சு* | அணு ஆற்றல் | <span>1982-03-13</span> மார்ச் 13, 1982 |  |
| யூ.எசு.எசு *தியடோர் ரூசுவெல்ட்* | CVN-71 | <span>104600</span> 104,600 டன்கள் | *நிமிட்சு* | அணு ஆற்றல் | <span>1986-10-25</span> அக்டோபர் 25, 1986 |  |
| யு.எசு.எசு. *ஆபிரகாம் லிங்கன்* | CVN-72 | <span>100000</span> 100,000 டன்கள் | *நிமிட்சு* | அணு ஆற்றல் | <span>1989-11-11</span> நவம்பர் 11, 1989 |  |
| யூ.எசு.எசு. *ஜார்ஜ் வாஷிங்க்டன்* | CVN-73 | <span>104200</span> 104,200 டன்கள் | *நிமிட்சு* | அணு ஆற்றல் | <span>1992-07-04</span> ஜூலை 4, 1992 |  |
| யு.எசு.எசு. *ஜான். சி. ஸ்டென்னிஸ்* | CVN-74 | <span>103300</span> 103,300 டன்கள் | *நிமிட்சு* | அணு ஆற்றல் | <span>1995-12-09</span> டிசம்பர் 9, 1995 |  |
| யூ.எசு.எசு. *ஹாரி எஸ். ட்ரூமன்* | CVN-75 | <span>103900</span> 103,900 டன்கள் | *நிமிட்சு* | அணு ஆற்றல் | <span>1998-07-25</span> ஜூலை 25, 1998 |  |
| யூ.எசு.எசு. *ரோனால்ட் ரீகன்* | CVN-76 | <span>101400</span> 101,400 டன்கள் | *நிமிட்சு* | அணு ஆற்றல் | <span>2003-07-12</span> ஜூலை 12, 2003 |  |
| யூ.எசு.எசு. *ஜார்ஜ் ஹெச். டபிள்யூ. புஷ்* | CVN-77 | <span>102000</span> 102,000 டன்கள் | *நிமிட்சு* | அணு ஆற்றல் | <span>2009-01-10</span> ஜனவரி 10, 2009 | } |
# வானூர்தி தாங்கிக் கப்பல்

## எதிர்கால வானூர்தி தாங்கிகள்

பல நாடுகளின் கடற்படைகள் தற்போது பல புதிய வானூர்தி தாங்கிகளை உருவாக்கும் முயற்சிகளை மேற்கொண்டுள்ளன. அவற்றின் விவரம் பின்வருமாறு:  
| *ஷி லாங்* | - | <span>060000</span>60,000 டன்கள் | *வார்யாக்* | டீசல் | 2015 (கணிப்பு) | மறுகட்டமைப்பு நடைபெறுகிறது |  |
| --- | --- | --- | --- | --- | --- | --- | --- |
| ஐ.என்.எசு விக்ரமாதித்தியா | - | <span>044570</span> 44,570 டன்கள் | *அட்மைரல் கோர்ஷ்கோவ்* | டீசல் | 2012 (திட்டமிடப்பட்டுள்ளது) | மறுகட்டமைப்பு நடைபெறுகிறது |  |
| ஐ.என்.எசு *விக்ராந்த்* | CVN-78 | <span>100000</span> 100,000 டன்கள் | ஃபோர்ட் | அணு ஆற்றல் | 2015 (கணிப்பு) | கட்டப்பட்டு வருகிறது |  |
| பெயரிடப்பட்டவில்லை | CVN-79 | <span>100000</span> 100,000 டன்கள் | *ஃபோர்ட்* | அணு ஆற்றல் | 2018 (கணிப்பு) | கட்ட ஆணையிடப்பட்டுள்ளது |  |
| பெயரிடப்பட்டவில்லை | CVN-80 | <span>100000</span> 100,000 டன்கள் | *ஃபோர்ட்* | அணு ஆற்றல் | 2021 (கணிப்பு) | கட்ட ஆணையிடப்பட்டுள்ளது | } |
# தேவாங்கு

**தேவாங்கு** (*Slender loris*) என்பது இரவில் இரை தேடும் ஒரு சிறு பாலூட்டி விலங்காகும். சற்றும் தொடர்பில்லாத விலங்கு போல் தோற்றம் அளித்தாலும், இது மனிதர்களும் குரங்குகளும் உள்ள முதனி என்னும் வரிசையைச் சேர்ந்த விலங்காகும். இது பெரும்பாலும் இந்தியாவிலும் இலங்கையிலும் உள்ள மழைவளக் காடுகளில் மரங்களிடையே வாழ்கின்றன. உருவத்தில் இது 18-26 செ.மீ் ( 7-10 அங்குலம்) நீளமும் 85-350 கி எடையுமே உள்ள சிறு விலங்கு. பூச்சிகளையும், பறவை முட்டைகளையும், சிறு பல்லிகளையும் உண்ணும். சில சமயங்களில் இலை தழைகளையும் உண்ணும். சுமார் 166-169 நாட்கள் கருவுற்று இருந்து 1-2 குட்டிகளை ஈன்றுகின்றன. பிறந்த குட்டிகளுக்கு 6-7 மாதம் பாலூட்டி வளர்க்கின்றன.
# தேவாங்கு

## சூழலியல்

தேவாங்குகள் ஒரு பூச்சியுண்ணியாகும்.
# தேவாங்கு

## வாழிடம்

இவ்விலங்குகள் பெரும்பாலும் அடர்ந்த மரங்கள் கொண்ட காடுகளில் வாழ்கின்றன. மேலும் பிளவுபடாமல் இருக்கும் காடுகளின் மேற்பரப்பில் வாழ்வதையே இவ்விலங்குகள் விரும்புகின்றன.
# தேவாங்கு

## அறிவியல் பெயர்

தேவாங்கின் அறிவியல் பெயர் *உலோரிசு இடாருடிகிராடசு* (*Loris tardigradus*) (இலினேயசு, 1758)
# தேவாங்கு

## வகைப்பாடு

தேவாங்கில் இரண்டு கிளை இனங்கள் உள்ளன.
- *செந்தேவாங்கு* (*Loris tardigradus* )
- *சாம்பல் தேவாங்கு* (*Loris lydekkerianus*) (இதுவும் முன்னர் செந்தேவாங்கு என்று அறியப்பட்டது)
# தேவாங்கு

## வகைப்பாடு

#### இவற்றின் தற்கால சிற்றினங்கள்:

- பேரினம்: *உலோரிசு*
- சாம்பல் தேவாங்கு (Gray Slender Loris), *உலோரிசு இலைடெக்கெரியனசு* (*Loris lydekkerianus*)
- உயர்நிலத் தேவாங்கு, *உலோரிசு இலைடெக்கெரியனசு கிராண்டிசு* (*Loris lydekkerianus grandis*)
- மைசூர் தேவாங்கு, *உலோரிசு இலைடெக்கெரியனசு லைடெக்கெரியனசு* (*Loris lydekkerianus lydekkerianus*)
- மலபார் தேவாங்கு, *உலோரிசு இலைடெக்கெரியனசு மலபாரிக்கசு* (*Loris lydekkerianus) malabaricus*
- வடக்குத் தேவாங்கு, *உலோரிசு இலைடெக்கெரியனசு நோருடிக்கசு* (*Loris lydekkerianus nordicus*)
- செந்தேவாங்கு*' (Red Slender Loris), *உலோரிசு இடாருடிகிராடசு* (*Loris tardigradus'')
- உலர்நிலச் செந்தேவாங்கு, *உலோரிசு இடாருடிகிராடசு இடாருடிகிராடசு* (*Loris tardigradus tardigradus*)
- ஆட்டன் சமவெளிச் செந்தேவாங்கு (Horton Plains Slender Loris), *உலோரிசு இடாருடிகிராடசு நிக்டோசெபைடெசு* (*Loris tardigradus nyctoceboides*)
# தேவாங்கு

## கடவூர் தேவாங்கு சரணாலயம்

தமிழகத்தில் உள்ள கடவூர் தேவாங்கு சரணாலயம் என்பது இந்தியாவின் முதல் தேவாங்கு சரணாலயமாக அறிவிக்கப்பட்டுள்ளது. இது தமிழ்நாட்டின் கரூர் மற்றும் திண்டுக்கல் மாவட்டங்களில் அமைந்துள்ளது. இந்த வனவிலங்கு சரணாலயம் 11,806 ஹெக்டேர் (29,170 ஏக்கர்) பரப்பளவைக் கொண்டுள்ளது.
# தேவாங்கு

## அச்சுறுத்தல்

உயிரியலாளர்களின் கருத்துப்படி தேவாங்குகள் அதிகமாக வேட்டையாடப்படுவதால் இவை இயற்கையில் அருகி வருகின்றன. தேவாங்கின் உடலிலுள்ள ஒவ்வொரு பகுதியும் மருத்துவக் குணமுடையது என உள்நாட்டு மக்களால் நம்பப்படுகின்றது. தேவாங்குகளின் எண்ணிக்கை வீழ்ச்சிக்கு இதுவும் ஒரு காரணம் ஆகும். இதற்கு மேலதிகமாக வளர்ந்து வரும் சட்டவிரோதமான செல்லப்பிராணிகளின் கடத்தல் நடவடிக்கைகள் காரணமாகவும் இவை அழிந்து வருகின்றன.  
-
- Gupta, K.K. 1998. Slender loris, Loris tardigradus, distribution and habitat use in Kalakad-Mundanthurai Tiger Reserve, India. Folia Primatologica. Vol. 69(suppl 1), 394-404.
# அனோ டொமினி

*அனோ டொமினி* ஆண்டுகளைக் கண்டுபிடித்தார்.]]
**அனொ டொமினி** (இலத்தீன்: சுருக்கம்: *Anno Domini* ; முழு: *anno Domini nostri Jesu Christi*) என்பது கிரிகோரியன் நாட்காட்டி மற்றும் ஜூலியன் நாட்காட்டிகளில் எண்களின் அடிப்படையில் கணக்கிடப்படும் ஆண்டு முறையாகும். இடைக்கால இலத்தீன் மொழியில் 'கடவுளின் ஆண்டு' என்றும், 'நமது கடவுளின் ஆண்டு' என்றும் பொருள்பட வழங்கப்பட்டது.  
இதன் தமிழாக்கம் *கிறிஸ்துவுக்குப் பின்* என்பதனால், **கி.பி.** எனச் சுருக்கி வழங்கப்படுகிறது. இது நாசரேத்தூர் இயேசு பிறந்த ஆண்டை ஆரம்ப ஆண்டாகக் கொண்டு அதன் பிந்திய காலத்துக்கு வழங்கப்படுகிறது.  
இந்த அனோ டொமினி முறை காலக்கணக்கீடை அறிமுகப்படுத்தியவர் 525-ஆம் ஆண்டில் ரோம் நாட்டில் பிறந்த டையனைசியஸ் எக்ஸிகஸ்.
இயேசு கிறிஸ்துவுக்கு முற்பட்ட (Before Christ) காலம் *கிறிஸ்துவுக்கு முன்* என்பதைச் சுருக்கிக் **கி.மு.** எனத் தமிழில் வழங்கப்படுகிறது.  
அனொ டொமினி முறை கி.பி. 525-இல் பகுக்கப்பட்டாலும், கி.பி. 8-ஆம் நூற்றாண்டுக்குப் பின் பயன்படுத்தப்படவில்லை.
# கியோட்டோ பரிசு

**கியோட்டோ பரிசு** (京都賞) என்பது இனாமோரி அறக்கட்டளை 1984 ஆம் ஆண்டிலிருந்து ஆண்டுதோறும் வழங்கி வரும் ஒரு பெரும் பரிசு. அறிவியல், கலை, தொழில்நுட்பம், மெய்பொருளியல் ஆகிய துறைகளில் ஒப்பரிய ஆக்கங்கள் படைத்தவருக்கு அளிக்கப்படுகின்றது. இப் பரிசை **சப்பான் பரிசு** என்றும் சொல்வதுண்டு. நோபல் பரிசு போலவே பெரும் மதிப்பான பரிசு. நோபல் நிறுவனம் பரிசளிக்காத பல தொழில்நுட்பத் துறைகளில் ஒப்பரிய ஆக்கங்கள் படைத்தவர்களுக்கும் கியோட்டொ பரிசு அளிக்கப்படுகிறது. உலகளவில் இப் பரிசின் மதிப்பு மிக உயர்ந்து வருகிறது. இப் பரிசுத் தொகை கசுவொ இனாமோரி நிறுவிய அறக்கட்டளையில் இருந்து அளிக்கப்படுகிறது. கசுவொ இனாமோரி சுட்டாங்கல் (செராமிக்ஸ்) தொழில் நுட்பத்தால் ஈட்டிக் குவித்த பெரும் பணத்தால் 50 மில்லியன் சப்பானிய யென் மற்றும் கியொசெரா என்னும் கும்பினியின் பங்கு இவற்றைக் கொண்டு இந்த பரிசளிக்கும் அறக்கட்டளையை நிறுவினார்.
# கியோட்டோ பரிசு

## மேலும் பார்க்க

- பரிசு, பதக்கங்கள் பட்டியல்
- கியோடொ பரிசு பெற்றோர் பட்டியல்
# கியொசெரா

**கியொசெரா (Kyocera)** என்பது சப்பானில் தொடங்கி இயங்கும் ஓர் உலகளாவிய தொழில் நிறுவனம். இந்நிறுவனம் ஒளிப்படக் கருவிகள், அச்சுப் பொறிகள் செய்வதிலும் சுட்டாங்கல் (ceramics) உற்பத்தி செய்வதிலும் தொழிலாற்றி வந்தது. இந்நிறுவனத்தை கசுவொ இனாமோரி 1959ல் நிறுவினார். இவர் கியோட்டோ பரிசு அறக்கட்டளையை நிறுவினார்.  
2003 ஆம் ஆண்டு இந்தியாவில் பெங்களூரில் கம்பியில்லா தொலைபேசிக் கருவிகள் செய்ய ஒரு துணை நிறுவனம் தொடக்கப்பட்டுளது. இதன் பெயர் கியொசெரா வயர்லெஸ் இந்தியா (Kyocera Wireless India ).
# சொரேசு ஆல்ஃபியோரொவ்

**சொரேசு இவானோவிச் ஆல்ஃபியோரொவ்** (*Zhores Ivanovich Alferov*, , மார்ச் 15, 1930 – மார்ச் 1, 2019) புகழ் பெற்ற ஓர் உருசிய இயற்பியலாளர். இவர் 2000 ஆம் ஆண்டிற்கான இயற்பியலுக்கான நோபல் பரிசைப் பெற்றார். இவருடன் இப்பரிசை அவ்வாண்டு பகிர்ந்தவர்கள் அமெரிக்காவின் பேராசிரியர் எர்பெர்ட் குரோமர், மற்றும் சாக் கில்பி ஆகியோர். இம்மூவரும் மின்னணுவியல் துறையில் செய்த ஆய்வுகளுக்காக இப்பரிசு வழங்கப்பட்டது. சீரொளி என்னும் லேசர் ஒளியை ஆக்க வேறுபட்ட பொருட்களை எவ்வாறு இணைத்து சீரொளி தரும் கருவியைச் செய்யலாம் என அவர்கள் செய்து கண்டுபிடித்த ஆய்வுக்கருத்துக்கள் புகழ் வாய்தவை.  
ஆல்ஃபியோரொவ் பெலருசு நாட்டில் உள்ள விட்டெபஸ்க் என்னும் ஊரில் பிறந்தார். 1952ல் லெனின்கிராதில் உள்ள வி.ஐ. உலியானோவ் மின்நுட்பக் கல்விக்கழகத்தில் முதல் பட்டம் பெற்றர். பின்னர் 1953 முதலாகவே புகழ் மிக்க உருசிய அறிவியல் உயர்கல்விக் கழகத்தைச் சேர்ந்த இயோஃபி இயற்பியல் நுட்பக்கழத்தில் முனைவர் பட்டத்திற்கு படித்தார் (1970), பிறகு அங்கேயே ஆய்வும் செய்து வந்தார், அதன் பின்னர் அங்கேயே இயக்குநராக 1987ல் இருந்து பணியாற்றி வந்தார்.
# சொரேசு ஆல்ஃபியோரொவ்

## பரிசுகள்

- லெனின் பரிசு (1972)
- சோவியத் ஒன்றிய அரச பரிசு (1984)
- இயோஃபி பரிசு (உருசிய அறிவியல் கழகம், 1996)
- நோபல் பரிசு 2000 (உடன் பெற்றவர்கள் எர்பெர்ட் குரோமர் மற்றும் சாக் கில்பி)
- கியோட்டோ பரிசு மேம்பட்ட தொழில்நுட்பத் துறைக்காக அளிக்கப்பட்டது (2001).
# உகாண்டா

**உகாண்டா** (*Uganda*) என்றழைக்கப்படும் *உகாண்டாக் குடியரசு* கிழக்கு ஆப்பிரிக்காவில் உள்ள ஒரு நாடு ஆகும். இதன் எல்லைகளாக கிழக்கில் கென்யாவும் வடக்கில் சூடானும் மேற்கில் காங்கோவும் தென்மேற்கில் ருவாண்டாவும் தெற்கில் தான்சானியாவும் உள்ளன. இதனுடைய தலைநகரம் கம்பாலா ஆகும். இதன் மொத்த பரப்பளவு 2,36,040 சதுர கிலோ மீட்டர். நிலநடுக்கோட்டுப் பகுதியில் நிலத்தால் சூழப்பட்டுள்ளது. இதன் பெரும்பகுதி பீடபூமியில் அமைந்துள்ளது. எரிமலைத் தொடர்கள் கிழக்கிலும் மேற்கிலும் எல்லைகளாக அமைந்துள்ளன. எல்கான் மலை இதன் உயர்ந்த மலையாகும். விக்டோரியா ஏரியின் ஒரு பகுதி உகாண்டாவின் தென்கிழக்கு பகுதியில் அமைந்துள்ளது.
# உகாண்டா

## வரலாறு

வில் ஓவன் நீர்வீழ்ச்சி அணை கட்டப்படுதல். கட்டுமானம் 1951 மற்றும் 1954 இடையில் மேற்கொள்ளப்பட்டது]]
1800-களில் பண்டு மற்றும் நிலோட்டிக் மொழிகளை பேசும் மக்கள் விக்டோரியா ஏரியை எல்லையாக கொண்டு சிறு சிறு மண்டலங்களாக ஆண்டனர். 1840 வாக்கில் அரேபிய வணிகர்கள் இப்பகுதிக்கு வந்தனர். 1862-இல் ஐரோப்பியர்களும் 1870-இல் கிறித்துவ மதபோதகர்களும் தங்கள் மதங்களைப் பரப்ப வந்தனர். இதனால் குழப்பங்களும் சச்சரவுகளும் ஏற்பட்டன. 1894 முதல் உகாண்டா பிரித்தானியப் பேரரசின் கட்டுப்பாட்டுக்குள் சென்றது. 1962-இல் விடுதலை பெற்று சுதந்திர நாடானது. 1963-இல் குடியரசானது. சர் எட்வர்டு முதிசா, முதல் குடியரசு தலைவரானார். 1966 மில்டன் குடியரசுத் தலைவரானார். 1971-இல் இடிஅமின் தலைமையில் இராணுவம் ஆட்சியைப் பிடித்தது. 1978-இல் தான்சானியா படையெடுப்பு காரணமாக இராணுவ ஆட்சி நீக்கப்பட்டு, மீண்டும் 1985-இல் இராணுவம் ஆட்சியைப் பிடித்தது. 1986-இல் இராணுவ ஆட்சி தூக்கி எறியப்பட்டது. 1986 முதல் யோவேரி முசோவேனி அதிபராகப் பதவி வகித்து வருகிறார். 1995-இல் புதிய அரசமைப்புச் சட்டம் எழுதப்பட்டது.
# உகாண்டா

## மக்கள் தொகை

2006 ஜூலை கணக்கெடுப்பின்படி மக்கள் தொகை: 2,81,95,75 பேர். மக்கள் தொகை வளர்ச்சி விகிதம் 3.37 சதவிகிதம் ஆகும். இங்குள்ள மக்களில் 33 சதவிகிதம் ரோமன் கத்தோலிக்க சமயத்தையும் 33 விழுக்காட்டினர் பிராட்டஸ்டண்ட் சமயத்தையும் 16 விழுக் காட்டினர் இசுலாம் சமயத்தையும் பின்பற்றி வருகின்றனர். ஆங்கிலம் அலுவலக மொழியாக உள்ளது. மக்களில் 69.9 சதவிகிதம் கல்வியறிவுப் பெற்றுள்ளனர்.
# உகாண்டா

## பொருளாதாரம்

இந்நாட்டு நாணயம் உகாண்டா ஷில்லிங் என அழைக்கப்படுகிறது. காப்பி, மீன் மற்றும் மீன் தயாரிப்புகள், தங்கம், பருத்தி, பூக்கள் மற்றும் தோட்டப் பயிர்கள் இங்கிருந்து ஏற்றுமதி செய்யப்படுகின்றன. வாகனங்களும், மருத்துவப் பொருட்களும் பெருமளவு இறக்குமதி செய்யப்படுகின்றன.
# உகாண்டா

## அரசு முறை

உகாண்டாவின் தலைநகர் கம்பாலா ஆகும். இந்நாடு இங்கிலாந்திடமிருந்து 1962 அக்டோபர் 9 அன்று சுதந்திரம் பெற்றது. இது ஒரு ஒற்றை நாடாளுமன்ற குடியரசு ஆகும். குடியரசுத் தலைவரே நாட்டின் தலைவராவார். அவரே அரசாங்கத்தின் தலைவராகவும் இருக்கிறார்.
# உகாண்டா

## போக்குவரத்து மற்றும் தகவல் தொடர்புகள்

இந்நாட்டில் மொத்த இரயில் பாதைகளின் நீளம் 1,241 கி.மீ. ஆகும். மற்றும் சாலைகளின் மொத்த நீளம் 70,746 கி.மீ. தொலைபேசி பயன்படுத்துபவர்கள் 90,400 பேர் (2006 கணக்கெடுப்பு) பயன்படுத்தப்படும் செல்போன்கள் 2 மில்லியனுக்கு மேல் எனக் கணக்கெடுப்பு கூறுகிறது.
# உகாண்டா

## மேலும் பார்க்க

- பொடா-பொடா
# பொடா-பொடா

**பொடா-பொடா** என்பது கிழக்கு ஆப்பிரிக்காவில் பயன்படுத்தப்படும் வாடகை மிதிவண்டிகளைக் குறிக்கும். மிதிவண்டி ஓட்டுபவர்களும் இவ்வாறு அழைக்கப்படுவதுண்டு.
# பொடா-பொடா

## தோற்றம்

பொடா-பொடா வண்டிகள் 1960, 1970களில் இருந்து பயன்பாட்டில் இருக்கின்றன. இதன் பயன்பாடு கென்ய-உகாண்டா எல்லைப் பகுதியில் துவங்கியது. எல்லையைக் கடப்பதற்காக இது முதன்மையாகப் பயன்படுத்தப்பட்டது. ஈருருளி (மிதிவண்டி) ஓட்டுனர்கள் வாடிக்கையாளர்களை நோக்கி எல்லை விட்டு எல்லை எனப் பொருள் தரும் ஆங்கிலச் சொல்லான *பார்டர்* என்பதை *பார்டர்-பார்டர்* (*Border-to-Border*) என்று அழைப்பர். பின்னர் இது மருவி *பொடா-பொடா* ஆனது.
# பொடா-பொடா

## பயன்பாடு

பொருட்களையும் ஆட்களையும் கொண்டுசெல்ல இங்கு மிதிவண்டிகளைப் பயன்படுத்துகின்றனர். இந்த மிதிவண்டிகளின் இருக்கைகளும் பின்னிருக்கைகளும் நன்கு பஞ்சு வைத்துத் தைக்கப்பட்டிருக்கும். விலைகுறைவான இம்மிதிவண்டிகள் ஆசியாவில் பயன்படுத்தப்படும் மூன்று சக்கர மிதிவண்டிகளைக் காட்டிலும் விலை குறைந்தவை. ஓட்டுவதற்கும் எளிதானவை. 2004ஆம் ஆண்டு நடந்த கணக்கெடுப்பின் படி மொத்தம் 200,000 ஆண்கள் மிதிவண்டி பொடா-பொடாவில் வேலை செய்வதாக கணக்கெடுக்கப் பட்டுள்ளது.
# பொடா-பொடா

## மாற்றாக மோட்டார் வண்டிகள்

தற்காலத்தில் மோட்டார் வண்டிகள் இச்சேவைக்குப் பயன்படுத்தப்படுகின்றன. இதுவும் பொடா பொடா என்றே அழைக்கப்படுகிறது. எனினும் உகாண்டாவின் பெரும்பாலான பகுதிகளில் மோட்டார் வண்டி எனப்பொருள் தரும் பிக்கி-பிக்கி என்ற சுவாகிலி மொழிச்சொல்லே பயன்படுத்தப் படுகிறது. இவை நைசீரியாவில் ஒக்காடா அல்லது அச்சாபா என்று அழைக்கப்படுகின்றன.
# பொடா-பொடா

## மின்வழிச் சேவை

2014-ஆம் முதல் இந்த மோட்டார் சைக்கிள் சேவை ஊபர் போன்ற நிறுவனங்களால் அலைபேசிச் செயலிகள் மூலமும் வழங்கப்படுகிறது.
# ஹொக்கைடோ

**ஹொக்கைடோ** ( ஹன் எழுத்தில்:北海道) என்பது ஜப்பான் நாட்டின் இரண்டாவது பெரிய தீவாகும். மேலும், இது இந்நாட்டின் மிகப்பெரிய மாவட்டமுமாகும். ஹொக்கைடோ என்ற சொல் வடகடல்வழி எனப் பொருள்படும். முன்னர், இது எசொ(*Ezo*) என அழைக்கப்பட்டது. இது (இ)ற்சுகரு (*Tsugaru*) கடல்நீரேரியால் ஹொன்ஷூ தீவிலிருந்து பிரிக்கப்பட்டுள்ளது. இருப்பினும் இப்போது செய்கன் (*Seikan*) என அழைக்கப்படும் செயற்கைக் கடலடி குகைவழியால் ஹொன்ஷூவுடன் இணைக்கப்பட்டுள்ளது. சப்போரோ (*Sapporo*) இதன் தலைநகராகும். இதுவே இத்தீவின் பெரிய நகரமுமாகும்.
# ஹொக்கைடோ

## புவியியல்

ஹொக்கைடோ தீவு யப்பானின் வடக்கு முனையில் உருசியாவிற்கு அண்மையில் அமைந்துள்ளது. இத்தீவு யப்பான் கடல், ஓகோட்ஸ்க் கடல் மற்றும் பசுபிக் பெருங்கடலினால் சூழப்பட்டுள்ளது. தீவின் மையத்தில் ஏராளமான மலைகளும், எரிமலை பீடபூமிகளும் அமைந்துள்ளன. ஹொக்கைடோ 83,423.84 கி.மீ. 2 (32,210.12 சதுர மைல்) பரப்பளவைக் கொண்டது. இத்தீவு யப்பானின் இரண்டாவது பெரிய தீவாக திகழ்கிறது. இற்சுகரு நீரிணையினால் ஒன்சுவிலிருந்து பிரிக்கப்படுகின்றது. ஹொக்கைடோ நிர்வாக ரீதியாக ரிஷிரி, ஒகுஷிரி, ரெபன் உள்ளிட்ட பல சிறிய தீவுகளை உள்ளடக்கியது. இத்தீவு பரப்பளவு அடிப்படையில் உலகின் 21வது பெரிய தீவாகும்.
# ஹொக்கைடோ

## புவியியல்

### நில நடுக்கம்

யப்பானின் ஏனைய பகுதிகளை போலவே ஹொக்கைடோவிலும் நில அதிர்வு பாதிப்பு உண்டு கோமா மலை, உசு மவுண்ட், ஷாவா ஹின்சன், தருமா மலை, டோகாச்சி மலை மற்றும் மீகன் மவுண்ட் ஆகியவை செயற்படும் எரிமலையாக கருதப்படுகின்றன. 1993 ஆம் ஆண்டில் 7.7 ரிக்டர் அளவிலான நிலநடுக்கத்தினால் உருவான சுனாமி ஒகுஷிரியை பேரழிவிற்கு உட்படுத்தி 202 மக்களைக் காவு கொண்டது. இத்தீவின் 2003 ஆம் ஆண்டில் அருகே 8.3 ரிக்டர் அளவிலான நிலநடுக்கம் ஏற்பட்டது. 2018 ஆம் ஆண்டில் ஏற்பட்ட 6.6 ரிக்டர் அளவிலான நிலநடுக்கத்தினால் தீவு முழுவதும் இருட்டடிப்பு ஏற்பட்டது.
# ஹொக்கைடோ

## சனத்தொகை

2015 ஆம் ஆண்டின் சனத்தொகை கணக்கெடுப்பின் படி 5,383,579 மக்கள் வசிக்கின்றனர். இந்த தீவு யப்பானின் குறைந்தளவு மக்கட்தொகை அடர்த்தியை கொண்டது. மத்திய பிராந்தியத்தின் சப்போரா, ஆசாஹிகா மற்றும் தெற்கில் ஹகோடேட் என்பன இந்த தீவின் முக்கிய நகரங்களாகும். ஹொக்கைடோவின் மிகப் பெரிய நகரமான சப்போரா யப்பானின் ஐந்தாவது பெரிய நகரமாகும். 2019 ஆம் ஆண்டு மே மாத சனத்தொகை கணக்கெடுப்பின் படி சப்போராவில் 1,957,914 மக்களும், 2016 ஆம் ஆண்டின் கணக்கெடுப்பின்படி ஆசாஹிகாவில் 359,536 மக்களும், ஹகோடேடில் 279,851 மக்களும் வாழ்கின்றனர்.
# ஹொக்கைடோ

## காலநிலை

ஹொக்கைடோ யப்பானின் குளிரான பிராந்தியமாகும். ஆகத்து மாதத்தில் சராசரி வெப்பநிலை 17 முதல் 22&nbsp;°C (62.6 முதல் 71.6&nbsp;°F) வரையிலும், சனவரி மாதத்தில் சராசரி வெப்பநிலை −12 முதல் −4&nbsp;°C (10.4 முதல் 24.8&nbsp;°F) வரையிலும் இருக்கும். இரு நிகழ்வுகளிலும் உயரம், தூரத்தின் காரணமாக தீவின் மேற்குப் பகுதியில் வெப்பநிலை கிழக்கை விட சற்று அதிகமாக இருக்கும். 2019 ஆண்டில் மே 26 இல் பதிவு செய்யப்பட்ட 39.5 செல்சியஸ் வெப்பநிலையே இதுவரை பதிவு செய்யப்பட்ட மிக உயர்ந்த வெப்பநிலையாகும். ஹொக்கைடோ யப்பானின் பிற தீவுகள் போலல்லாமல் சூன் - சூலையில் மழைக்காலத்தினால் பாதிக்கப்படுவதில்லை. கோடையின் அதன் காலநிலையினால் சுற்றுலாப் பயணிகள் பயணிகளை ஈர்க்க வைக்கிறது. இந்த தீவில் பொதுவாக பனிப் பொழிவு நவம்பரில் ஆரம்பிக்கின்றது. உயர்தரமான பனிப் பொழிவு மற்றும் உள்ள ஏராளமான மலைகளினால் பனி விளையாட்டுக்களின் பிரபலமான பிராந்தியமாக கருதப்படுகின்றது.
# ஹொக்கைடோ

## பொருளாதாரம்

ஹொக்கைடோவின் பொருளாதாரத்தில் விவசாயமும் பிற முதன்மைத் தொழில்களும் பெரும் பங்கு வகிக்கின்றன. யப்பானின் மொத்த விவசாய நிலங்களில் நான்கில் ஒரு பங்கை ஹொக்கைடோ கொண்டுள்ளது. கோதுமை, சோயாபீன்ஸ், உருளைக்கிழங்கு, சர்க்கரைவள்ளிக்கிழங்கு, வெங்காயம், பூசணிக்காய், சோளம், பால், மற்றும் மாட்டிறைச்சி உள்ளிட்ட பல விவசாய பொருட்களின் உற்பத்தியில் முதலிடத்தில் உள்ளது. யப்பானின் 22% வீதமான காடுகளில் கணிசமான அளவு மரத்தொழிலையும் கொண்டுள்ளது. கடற்றொழில் மற்றும் மீன்வளர்ப்பு உற்பத்தியில் தேசத்தில் முதலிடம் வகிக்கிறது. 2013 ஆம் ஆண்டில் ஒரு விவசாயிக்கு ஹொக்கைடோவில் சராசரி பண்ணை அளவு 26 ஹெக்டேர் ஆகும். சுற்றுலாத்துறையும் முக்கிய இடத்தை பெறுகின்றது. இதன் குறிப்பாக குளிர்ந்த கோடை காலத்தில் யப்பான் மற்றும் பிற ஆசிய நாடுகளின் சுற்றுலாப் பயணிகள் ஈர்க்கப்படுகிறார்கள். குளிர்காலத்தில், பனிச்சறுக்கு மற்றும் பிற குளிர்கால விளையாட்டுக்களினால் சர்வதேச அளவில் சுற்றுலாப் பயணிகளை கவர்கின்றது. ஹொக்கைடோவின் தொழில்துறை வளர்ச்சியில் நிலக்கரி சுரங்க முக்கியப் பங்கு வகித்தது.
# ஹொக்கைடோ

## கல்வி

ஹொக்கைடோவில் 37 பல்கலைக்கழகங்கள் உள்ளன. அவற்றில் 7 தேசிய பல்கலைக்கழகங்களும், 5 உள்ளூர் பொது பல்கலைக்கழகங்களும், மற்றும் 25 தனியார் பல்கலைக்கழகங்களும் அடங்கும். 34 ஜூனியர் கல்லூரிகளும், 5 தொழிநுட்ப கல்லூரிகளும் உண்டு.
# ஹொக்கைடோ

## மேலும் பார்க்க

ஹொக்கைடோ பல்கலைக்கழகம்
# சப்போரோ

cr:Wikipedia:Archives/ᓴᐳᐅ
**சப்போரோ** ( ஹன் எழுத்தில்:札幌市) ஜப்பானின் சனத்தொகைப்படி, ஐந்தாவது பெரிய நகரமும் பரப்பளவின் படி மூன்றாவது பெரிய நகரமுமாகும். இது ஹொக்கைடோ மாவட்டத்தின் தலைநகரமுமாகும்.  
1972ஆம் ஆண்டு குளிர் கால ஒலிம்பிக் போட்டிகளை நடத்தி புகழ் பெற்ற பெற்றது. மேலும், இங்கு ஆண்டுதோறும் நடைபெறும் பனிக் கொண்டாட்டம் இரண்டு மில்லியனுக்கதிகமான பார்வையாளர்களை ஈர்த்துவருகிறது. மேலும், உலகப் புகழ் பெற்ற சப்போரோ மதுபான தொழிற்சாலையும் (Sapporo Breweries) இங்கே அமைந்துள்ளது.
# சப்போரோ

## பல்கலைக்கழகம்

- ஒக்கைடோ பல்கலைக்கழகம், Hokkaido University , 北海道大学
- Hokkaido University of Education , 北海道教育大学
- Sapporo City University, 札幌市立大学
- Sapporo Medical University, 札幌医科大学
# கொதிநிலை

**கொதி நிலை** (Boiling point) என்பது ஒரு நீர்மம் (திரவம்) வெப்பத்தால் சூடேறி ஆவியாகும் நிலையில் உள்ள வெப்பநிலை ஆகும். ஒரு நீர்மத்தில் இருந்து அணுக்கள் அல்லது மூலக்கூறுகள் மேற்பரப்பில் இருந்து வெளியேறுவது எல்லா வெப்பநிலைகளிலும் ஓரளவிற்கு நிகழ்வதுதான், ஆனால் நீர்மம் முழுவதும் ஆவியாகும் நிலையில் சூடேறி, நீர்மக்குமிழிகள் உண்டாகிக் கொதிநிலைக்கு வருவதற்குத்தான் கொதிநிலை என்று பெயர். இன்னொரு வகையாகச் சொல்வதென்றால், ஒரு நீர்மத்தின் ஆவி அழுத்தத்தை அதன் சூழ் அழுத்தத்திற்கு இணையாக்கும் வெப்பநிலையே கொதிநிலை எனப்படும்.  
இந்த வெப்பநிலை அந்த நீர்மத்தின் சூழல் காற்றழுத்தத்தைப் பொருத்து மாறுபடக்கூடியது. எடுத்துக்காட்டாக நீரானது கடல் மட்டத்தில் உள்ள காற்றழுத்ததில் 100&nbsp;°C வெப்பநிலையில் ஆவியாகும். ஆனால் மலை போன்ற உயரமான இடங்களில் காற்றழுத்தம் குறைவதால், கொதிநிலை (ஆவியாகும் வெப்பநிலை) குறையும். எவரெஸ்ட் மலை உச்சியில் நீரானது 69&nbsp;°C வெப்பநிலையிலேயே கொதி நிலைக்கு வந்துவிடும். கடல் மட்டத்தில் காற்றின் அழுத்தம் 101.325 kPa (கிலோ பாஸ்கல்), ஆனால் எவரஸ்ட் மலையின் உச்சியில் காற்றின் அழுத்தம் 26 kPa (கிலோ பாஸ்கல்)தான், எனவே கொதிநிலை குறைகின்றது. சூழ்ந்துள்ள காற்றின் அழுத்தம் குறைந்தால், நீர்மத்தில் உள்ள அணுக்களோ, மூலக்கூறுகளோ எளிதாக வெளியேற முடியும், எனவே குறைவான வெப்பநிலையே போதும்.  
கடல் மட்டத்தில் (அதாவது 101.325 கிலோ பாஸ்கல் அழுத்தத்தில்) நீர்மத்தின் கொதிநிலைக்குச் சிறப்பான ஒரு பெயர் உண்டு. அது **இயல்நிலைக் கொதிநிலை** அல்லது **சூழ் அழுத்தக் கொதிநிலை** என்று வழங்கப்படும். இயல்நிலைக் கொதிநிலையில் நீர்மத்தின் ஆவி அழுத்தமும் 101.325 கிலோ பாஸ்கல் அளவில் இருக்கும்.  
தனிமங்கள் யாவற்றிலும் ஹீலியம் (ஃஈலியம்)தான் மிகக்குறைந்த கொதிநிலை கொண்டது. இத்தனிமம் 4.22 K (அல்லது -268.92&nbsp;°C) வெப்பநிலையில் கொதிநிலை அடைகின்றது. யாவற்றினும் மிக அதிக கொதிநிலை கொண்ட தனிமங்கள் தங்குதன் (W) மற்றும் இரேனியம் (Re) ஆகும். இவை 5000 K (5300&nbsp;°C) வெப்பநிலையையும் மீறியவையாகும்.  
**கொதிநிலை** என்பது திரவங்கள் ஆவியாகும் வெப்பநிலை ஆகும். திரவங்கள் வெப்பமாகும்போது குறித்த ஒரு வெப்பநிலையை அடைந்தவுடன் திரவம் கொதித்து ஆவியாகத் தொடங்கும். நியம அமுக்கத்தில் திரவம் ஆவியாகும் வெப்பநிலை குறித்த திரவத்தின் கொதிநிலை ஆகும்.
# வி. சிவசாமி

பேராசிரியர் **விநாயகமூர்த்தி சிவசாமி** (16 செப்டம்பர் 1933 - 8 நவம்பர் 2014) யாழ்ப்பாணப் பல்கலைக்கழகத்தின் இளைப்பாறிய பேராசிரியரும், தமிழறிஞரும் ஆவார். புங்குடுதீவில் பிறந்த இவர் பேராதனைப் பல்கலைக்கழகத்தில் பட்டம் பெற்றவர். சமஸ்கிருதம், வரலாறு, தமிழ், இந்துப் பண்பாடு, தொல்லியல், நுண்கலைகள் எனப் பரந்த அளவில் ஈடுபாடு கொண்டவர்.
# வி. சிவசாமி

## வாழ்க்கைக் குறிப்பு

பேராசிரியர் சிவசாமி 1933 செப்டம்பர் 16 இல் யாழ்ப்பாண மாவட்டத்தில் புங்குடுதீவில் இறுப்பிட்டி என்னும் ஊரில் பிறந்தவர். தந்தை நாட்டு வைத்தியத்திலும், சோதிடக் கலையிலும் ஈடுபட்டவர். தனது ஆரம்பக் கல்வியை புங்குடுதீவிலும், பின்னர் யாழ்ப்பாணக் கல்லூரியிலும் கல்வி கற்று 1955 இல் இலங்கைப் பல்கலைக்கழகத்தில் சமக்கிருதம், தமிழ், வரலாறு ஆகிய துறைகளில் பட்டம் பெற்றார். 1961 இல் இலண்டன் பல்கலைக்கழகத்தில் பாளி, இந்திய வரலாறு ஆகியவற்றுடன், சமக்கிருதத்தில் சிறப்புப் பட்டமும் பெற்றார்.  
யாழ்ப்பாணக் கல்லூரியில் 1958 முதல் 1974 வரை ஆசிரியராகப் பணியாற்றினார். இடையில் 1962 முதல் 1965 வரை பேராதனைப் பல்கலைக்கழகத்திலும் விரிவுரையாளராகப் பணியாற்றினார். யாழ்ப்பாணப் பல்கலைக்கழகம் 1974 இல் ஆரம்பிக்கப்பட்ட போது, சிவசாமி அதன் ஆரம்பகால விரிவுரையாளராப் பணியில் சேர்ந்தார். சமக்கிருதத்தில் பேராசிரியராகப் பணியாற்றிய சிவசாமி, வரலாறு, இந்து நாகரிகம் ஆகிய பாடங்களையும் கற்பித்தார்.  
பேராசிரியர் சிவசாமி யாழ்ப்பாணத் தொல்லியல் கழகத்தின் நிறுவன செயலாளராக 1971 இல் இருந்து பணியாற்றினார். அத்துடன் பூர்வகலா என்ற இதழையும் வெளியிடார். யாழ்ப்பாணத்தில் இருந்து வெளிவந்த முதலாவது தொல்லியல் ஆய்விதழ் இதுவாகும். பேராசிரியர் ப. புஷ்பரத்தினம் இவரது மாணவராவார்.
# வி. சிவசாமி

## இவரது நூல்கள்

- திராவிடர் - ஆதிவரலாறும் பண்பாடும் (1973)
- தென்னாசியக் கலை மரபில் நாட்டிய சாஸ்திர மரபு (1992)
- தென்னாசிய சாஸ்திரிய நடனங்கள் - ஒரு வரலாற்று நோக்கு (1998)
- தமிழும் தமிழரும் (1998)
- இந்துப் பண்பாடு அன்றும் இன்றும் (2005)
- தொல்பொருளியல்-ஓர் அறிமுகம் (1972)
- ஞானப்பிரகாசரும் வரலாற்றாராய்ச்சியும் (1974)
- யாழ்ப்பாணக் காசுகள் (1974)
- ஆரியர் ஆதிவரலாறும் பண்பாடும் (1976)
- கலாமஞ்சரி [1983]
- பரதக்கலை (1988)
- சமஸ்கிருதம்- தமிழ் சிற்றகராதி (1987)
- தீவகம் - ஒரு வரலாற்று நோக்கு (1990)
- One Hundred years of Epigraphical Studies in Sri Lanka (1975, Revised 1988)
- Some Aspects of South Asian Epigraphy (1985)
- Some Facets of Hinduism (1988)
- Tha Sanskrit Tradition of tha Sri Lanka Tamils (1992)
# அளவைப் பட்டியல்

ஒரு கட்டிடத்தையோ, வேறு அமைப்புக்களையோ கட்டுவதென்பது பல்வேறு சிறிய வேலைகளின் ஒரு தொகுதி எனலாம். இவ்வாறான சிறிய வேலைகள் பல, அவற்றுக்குப் பயன்படும் கட்டிடப்பொருட்கள், தொழினுட்பம், தேவைப்படும் வேலையாட்கள், அவர்களுக்கு இருக்கவேண்டிய தகைமைகள் போன்றவை தொடர்பில், வேறு பலவற்றைக் காட்டிலும் வேறுபட்டவையாக இருக்கின்றன. ஒரு கட்டுமான வேலையைப் பல கூறுகளாக அல்லது உருப்படிகளாகப் பிரித்துத் தனித்தனியே அவற்றின் கணிய அளவைக் கணித்து அவற்றுடன் பட்டியலிடுவதனால் கிடைக்கும் ஆவணமே, **அளவைப் பட்டியல்** (Bill of Quantities) எனப்படுகின்றது.
# பவானி ஆறு

.
**பவானி ஆறு** (*Bhavani River*) காவிரி ஆற்றின் முக்கிய துணை ஆறுகளில் ஒன்றாகும். இது சங்கநூலில் **வானி** எனக் குறிப்பிடப்படுகிறது. இது தமிழகத்தின் நீலகிரி மலைத்தொடரில் உள்ள குந்தா மலைப்பகுதியில் தென்மேற்கு மூலை முகட்டில் உருவாகிறது. மலை முகட்டிலிருந்து கீழிறங்கத் தொடங்கும் பகுதியில் மேல் பவானி அணை கட்டப்டுள்ளது. அங்கிருந்து தென்மேற்காக கேரள மாநிலத்தின் பாலக்காடு மாவட்டத்திலுள்ள அட்டப்பாடி பள்ளத்தாக்கில் பாய்ந்து அங்குள்ள முக்கலி என்னுமிடத்தில் கிழக்கு நோக்கி திரும்பி பாய்கிறது. சிறுவாணி ஆறு பவானியுடன் இணைந்தபின் மீண்டும் தமிழகத்துக்குள் பவானி நுழைகிறது. பின் குந்தா ஆறு பவானியுடன் இணைகிறது. இதற்கு கீழ் பில்லூர் அணை பவானியில் கட்டப்பட்டுள்ளது.  
மேட்டுப்பாளையம் அருகே பவானி ஆறு சமவெளியை அடைகிறது. பின் சிறுமுகை வழியாக கொத்தமங்கலம் அருகே கீழ் பவானி அணைக்கட்டு எனப்படும் பவானி சாகர் அணையை அடைகிறது .பவானி சாகர் நீர்த்தேக்கத்தில் மோயார் ஆறானது இணைந்து கொள்கிறது.  
கீழ் பவானி திட்ட கால்வாய் பவானி சாகர் அணைக்கட்டிலிருந்து தொடங்கி ஈரோடு கரூர் மாவட்டங்களை வளப்படுத்துகிறது.  
இது ஈரோடு மாவட்டம் சத்தியமங்கலத்திற்கு அருகில் உள்ளது. பின் பவானி ஆறு கோபிச்செட்டிப்பாளையம் வழியாக பாய்ந்து பவானி நகரில் காவிரி ஆற்றுடன் கலக்கிறது. காவிரி ஆற்றுடன் கலக்கும் முன் இதிலிருந்து காளிங்கராயன் வாய்க்கால் தொடங்குகிறது.  
அட்டப்பட்டி பள்ளத்தாக்கில் பாயும் பவானி ஆற்றில் அணை கட்டி பாரதப்புழா ஆற்றில் திருப்பிவிட கேரள அரசு திட்டமிட்டு வருகிறது. தற்போதைய சூழலில் இந்த ஆறு சுற்றுச்சூழல் மாசுபாட்டால் மாசடைந்து உள்ளது.
# பவானி ஆறு

## ஆடிப்பெருக்கு விழா

ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக நதித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, நதித்தாய்க்குப் படைத்து பண்டிகையாகக் கொண்டாடுவது வழக்கம். நதிக்கரையில், சர்க்கரைப் பொங்கல் மற்றும் வெண்பொங்கல் தயார் செய்து படையல் செய்து இறையருள் பெற வேண்டுகின்றனர்
# பூக்கும் தாவரம்

**பூக்கும் தாவரம்** (*angiosperms*) நிலத் தாவரங்களின் முக்கிய வகைகளுள் ஒன்றாகும். இரு வகையான வித்துத் தாவரங்களுள் ஒன்று. விதைகளை, மெய்ப் பழத்தினுள் மூடி வைத்திருக்கும் சிறப்பியல்பு கொண்டது. இவை தங்கள் இனப்பெருக்க உறுப்புகளை, பூக்கள் எனப்படும் அமைப்புகளுள் கொண்டிருக்கின்றன. இவற்றின் சூல்வித்துக்கள் (ovule), சூல்வித்திலைகள் (carpel) என்னும் அமைப்புகளுள் மூடி வைக்கப்பட்டுள்ளன.
# பூக்கும் தாவரம்

## பூக்குந் தாவரங்களின் வகைப்பாடு

உயிரியல் வகைப்பாட்டின்படி, பூக்கும் தாவரங்களை முன்னர் ஒருவித்திலைத் தாவரம், இருவித்திலைத் தாவரம் என்று இரு வகையாகவே பிரித்திருந்தனர். எனினும் தற்காலத்தில் 2009 ஆம் ஆண்டின் பூக்குந்தாவரத் தொகுதித் தோற்றக் குழு III முறைப்படி (APG III system – Angiosperm Phylogeny Group III system), இவை எட்டு குழுக்களாகக் குறிக்கப்படுகின்றன. அவையாவன:  
1. அம்பொரெல்லா (Amborella)
1. அல்லியம் (Nymphaeales)
1. அவுத்திரோபியன் (Austrobaileyales)
1. பசியவணி (Chloranthales)
1. மூவடுக்கிதழிகள் (Magnoliidae)
1. ஒருவித்திலையிகள் (Monocotyledonae)
1. மூலிகைக்கொம்புகள் (Ceratophyllum)
1. மெய்யிருவித்திலையிகள் (Eudicotyledonae)
# பூக்கும் தாவரம்

## பூக்குந் தாவரங்களின் வகைப்பாடு

### பூக்குந்தாவரங்களின் குடும்பங்கள்

- பூக்குந்தாவரத் தொகுதித் தோற்றக் குழு III முறைப்படி, 2009(APG III system – Angiosperm Phylogeny Group III system), பின்வரும் **406 குடும்பங்கள்**, வகுக்கப்பட்டுள்ளன. இவை இலத்தீனிய மொழியில், முதலில் அழைக்கப்பட வேண்டும் என்ற வகைப்பாட்டியல் விதி, இங்கு கையாளப்படுகிறது.
# பூக்கும் தாவரம்

## தமிழக பூக்கும் தாவரங்கள்

தமிழகத்தில் 5640 சிற்றினங்கள் உள்ளன. இது இந்திய நாட்டின் மொத்த பூக்கும் தாவரங்களின் 32% ஆகும். இவற்றுள் 533 சிற்றினங்கள் அகணிய உயிரிகளாகும். 230 சிற்றினங்கள் செம்பட்டியலில் உள்ளவை ஆகும். 1559 சிற்றினங்கள் மூலிகைகள் என அடையாளப்படுத்தப்பட்டுள்ளன. 260 சிற்றினங்கள் பயிரிடப்படும் பயிர்களின் மூதாதையத் தாவரங்களாகும். இந்தியாவின் இருநடுவக்குழல் தாவரங்களில்(Pteridophytes) (1022 சிற்றினங்கள்),184 சிற்றினங்கள்(18%) தமிழகத்தைச் சார்ந்தவை ஆகும். அவற்றில் கலன் தாவரங்கள் பெருமளவில் இடம்பெற்றுள்ளன.